CELEX: C2007/269/106
Language: sk
Date: 2007-11-10 00:00:00
Title: Vec T-342/07: Žaloba podaná 10. septembra 2007 – Ryanair/Komisia

10.11.2007   
            
            
               SK
            
            
               Úradný vestník Európskej únie
            
            
               C 269/59
            
         Žaloba podaná 10. septembra 2007 – Ryanair/Komisia
   (Vec T-342/07)
   (2007/C 269/106)
   Jazyk konania: angličtina
   Účastníci konania
   
      Žalobkyňa: Ryanair Holdings Plc (County Dublin, Írsko) (v zastúpení: J. Swift, QC, V. Power, solicitor, A. McCarthy, solicitor, G. Berrish, advokát, D. Hull, solicitor)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               zrušiť rozhodnutie,
            
         
               —
            
            
               zaviazať Komisiu na náhradu trov konania.
            
         Žalobné dôvody a hlavné tvrdenia
   Na základe tejto žaloby žalobkyňa žiada o zrušenie rozhodnutia Komisie K(2007) 3104 z 27. júna 2007, ktorým sa prehlasuje koncentrácia za nezlučiteľnú so spoločným trhom a fungovaním Dohody o EHP (vec č. COMP/M.4439 – Ryanair/Aer Lingus).
   Žalobkyňa najmä tvrdí, že Komisia údajne nesprávne posúdila a nepreukázala právne postačujúcim spôsobom, že by koncentrácia viedla k významnému narušeniu účinnej hospodárskej súťaže na spoločnom trhu. Subsidiárne žalobkyňa tvrdí, že Komisia nesprávne posúdila a nepreukázala právne postačujúcim spôsobom, že by koncentrácia, tak ako ju zmenili rôzne záväzky, ktoré ponúkala žalobkyňa v priebehu šetrenia, viedla k významnému narušeniu účinnej hospodárskej súťaže.
   Na podporu svojich tvrdení žalobkyňa uvádza, že sa Komisia dopustila zjavného nesprávneho posúdenia, pokiaľ ide o: a) konkurenčný vzťah medzi týmito dvoma dopravcami; b) prekážky vstupu/rozšírenia; c) jej analýzy ciest, ako i zásadného a zjavného nesprávneho posúdenia, pokiaľ ide o účinnosť, ktorá by vyplývala zo spojenia a z úpravy záväzkov ponúkaných žalobkyňou.